open-index/open-wikipedia-markdown huggingface dataset:
Saragosas atklātne

**Saragosas atklātne** ir šaha atklātne, kas sākas ar gājienu: **1. c2-c3**.

To klasificē pie flanga atklātnēm ar Šaha atklātņu enciklopēdijas kodu A00.

## Vēsture
1919. gadā gājiens 1. c3 bijis kļuvis populārs Saragosas šaha klubā. Gadu vēlāk kluba biedrs H. Hunkosa to analizējis žurnālā *Revista del Club Argentino*. 1922. gadā Manheimā notika tematisks šaha turnīrs, kura dalībniekiem Zīgbertam Tarrašam, Paulam Leonhartam un Žakam Mizesam katra turnīra partija bija jāsāk ar gājienu 1. c3. Saragosas atklātne mūsdienu turnīru praksē gandrīz nav sastopama. 

## Stratēģiskā ideja
Gājiens 1. c2-c3 atver diagonāli dāmai un kontrolē centra lauciņu d4. Bet gājienam ir būtisks trūkums, tas aizņem zirdziņa b1 dabisko attīstības lauciņu. 

## Galvenie varianti
Pēc **1. c2-c3** melniem ir plaša gājienu izvēle, dabiskākie atbildes gājieni: **1. ... d7-d5, 1. ... e7-e5** un **1. ... Zg8-f6**. Saragosas atklātnei nav patstāvīga nozīme, parasti spēle pāriet
kādā citas atklātnes variantā.

## Literatūra
*  

## Atsauces

## Ārējās saites
* Atklātnes apskats vietnē ''chess.com''
* Atklātnes apskats vietnē ''365chess.com''
Eduards Stepanovs

**Eduards Stepanovs** (*Эдуард Николаевич Степанов*, dzimis , miris ) bija PSRS inženieris, kosmonauts, bet nav lidojis kosmosā.

1959. gadā Stepanovs pabeidza Kara Gaisa spēku Kijivas inženieru radiotehniskās skolas radiotehnisko fakultāti. 1959. gadā viņš sāka dienestu kā inženieris. 1961. gadā kļuva par radiostacijas priekšnieku.

1965. gada 28. oktobrī Eduards Stepanovs ieskaitīts kosmonautu grupā. Līdz 1967. gada decembrim apguva kosmonautu vispārējo apmācību.
No 1968. gada janvāra līdz 1970. gada augustam Stepanovs gatavojās programmai *7K-VI* (*7К-ВИ*).
No 1970. gada augusta līdz 1979. gadam viņš gatavojās programmai *Almaz*.
No 1979. gada līdz 1981. gadam Stepanovs gatavojās kosmosa kuģa *[[TKS (kosmosa kuģis)|TKS]]* izmēģinājumu lidojumam, bet *TKS* pilotējamais lidojums tika atcelts.
No 1983. gadam līdz 1985. gadam gatavojās kosmiskajam lidojumam, lai apkalpotu aparatūru *Pion-K*, kas bija uzstādīta kosmosa kuģī *TKS-4* (*[[Kosmos-1686]]*).
No 1986. gada līdz 1990. gadam Stepanovs gatavojās lidojumam ar daudzkārtizmantojamo kuģi *[[Buran]]*.
No 1990. gada līdz 1992. gadam viņš gatavojās programmai *Sojuz-spasatel*' (*Sojuz* glābējs). Kosmosa kuģim orbītā bija paredzēta saslēgšanās ar kosmoplānu *Buran*.

1992. gada 31. oktobrī atstāja kosmonautu grupu un atvaļinājās no bruņotajiem spēkiem.
1993. gada februārī Eduards Stepanovs sāka darbu Kosmonautu sagatavošanas centrā par zinātnisko līdzstrādnieku.

Miris .

## Ārējās saites
* Stepanovs biogrāfija 
* Stepanovs , sm.evg-rumjantsev.ru
Boltazars

**Boltazars** (arī **Baltezers**) ir dzidrūdens ezers Augšdaugavas novada Vaboles pagastā. Izvietojies pagasta ziemeļos uz robežas ar Kalupes pagastu. Ezeram ovāla, ziemeļaustrumu—dienvidrietumu virzienā izstiepta ezerdobe, krasti lēzeni, austrumos slīpi, dibens smilšmālains. 1954. gadā ezera līmenis pazemināts par 1,2 m, līdz tam ezera platība bija 72 ha. Iztek Jāņupīte uz Krivānu upīti. Mīt rauda, asaris, līdaka, plaudis, rudulis. Ir peldvieta.

## Atsauces
Baltezers (Cieceres pagasts)

**Baltezers** (arī **Baltais ezers**) ir ūdenstilpe Saldus novada Cieceres pagastā. Izvietojies pagasta ziemeļaustrumos mežainā apvidū. Ezeram pēdveida, ziemeļu—dienvidu virzienā izstiepta ezerdobe glaciokarsta ieplakā, krasti zemi, dibens dūņains, smilšains. Ietek 3 novadgrāvji, iztek grāvis uz Kazenieku strautu. Mīt vīķe, rauda, karūsa, asaris, līdaka, plaudis, līnis, vēži. Ir peldvieta. Ezers kopā ar rietumos no tā esošo purvu iekļauts 2004. gadā dibinātajā Baltezera purva dabas liegumā.

## Atsauces
Aļģirds Bandza

**Aļģirds Bandza** (; dzimis ) ir Lietuvas šahists.

## Biogrāfija
1985. gadā dalījis pirmo vietu Lietuvas šaha čempionātā Viļņā. Tajā pašā gadā pārstāvējis Lietuvas šaha izlasi PSRS komandu čempionātā, bet 2005. un 2009. gadā Lietuvas klubus Eiropas klubu komandu čempionātos. 1991. gadā FIDE Bandzam piešķīrusi starptautiskā meistara (IM) nosaukumu.

Kopš 1992. gada biežāk piedalījies korespondencšaha turnīros. 2005. gadā ICCF piešķīrusi starptautiskā korespondencšaha meistara nosaukumu.

Strādā par treneri, no 2010. gada vada Lietuvas bērnu un jauniešu centra šaha nodaļu. 2014. gadā bijis Lietuvas laikraksta *Respublika* šaha nodaļas redaktors.

Piedalījies 2009. gada Latvijas šaha čempionātā atpūtas bāzē "Mežezers" Pļaviņu novadā, kur ieņēmis 10. vietu.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē olimpbase.org (PSRS komandu čempionāti)
*  šahista profils vietnē olimpbase.org (Eiropas klubu komandu čempionāti)
Laimutis Šolis

**Laimutis Šolis** (; dzimis 1961. gadā) ir Lietuvas šahists.

## Biogrāfija
1985. gadā absolvējis Maskavas Valsts Centrālo fiziskās kultūras institūtu. Ieguvis šaha trenera kvalifikāciju. No 1985. gada līdz 1992. gadam strādājis Ķēdaiņu šaha skolā. 2010. gadā bijis Lietuvas sieviešu izlases treneris Pasaules šaha olimpiādē. No 2010. gada strādā Kauņas šaha skolā par treneri. Pazīstamākais no viņa audzēkņiem ir Lietuvas šaha meistars Toms Laurušs.

2009. un 2014. gadā pārstāvējis Lietuvas klubus Eiropas klubu komandu čempionātos. 2007. gadā Starptautiskā šaha federācija viņam piešķīrusi FIDE meistara (FM) nosaukumu. 2014. gadā Lietuvas izlases sastāvā uzvarējis Eiropas senioru komandu šaha čempionātā.

Piedalījies 2009. gada Latvijas šaha čempionātā atpūtas bāzē "Mežezers" Pļaviņu novadā, kur ieņēmis 20. vietu.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Eiropas klubu komandu čempionāti)
Brigita Stoniene

**Brigita Stoniene** (; dzimusi  kā Brigita Laurušaite) ir Lietuvas šahiste.

## Biogrāfija
Kauņas šaha skolas audzēkne. Lietuvas šaha meistara Toma Lauruša vecākā māsa. Treneris - FIDE meistars Laimutis Šolis. Divkārtējā Lietuvas jauniešu čempionāta uzvarētāja U-18 vecuma grupā (2008, 2009). Pārstāvējusi Lietuvu Pasaules un Eiropas jauniešu šaha čempionātos. 2009. gada Lietuvas sieviešu šaha čempionātā ierindojusies 5. vietā. Beigusi Kauņas ģimnāziju *Varpo*. Strādājusi par Kauņas jauno šahistu kluba *Trys nuliai* ("Trīs nulles") filiāles direktori.

Piedalījusies 2009. gada Latvijas šaha čempionātā atpūtas bāzē "Mežezers" Pļaviņu novadā.

## Atsauces

## Ārējās saites
Sāmi el Hināvi

thumbnail|right|Sāmi el Hināvi
**Muhameds Sāmi Hilmi el Hināvi** (arābu: محمد سامي حلمي الحناوي, *Muḥammad Sāmī Ḥilmī al-Ḥinnāwī*, dzimis  1898. gadā, miris 1950. gada 31. oktobrī) bija Sīrijas Republikas armijas ģenerālis un politiķis. 

Dzimis Alepo. 1914. gadā pabeidzis Stambulas militāro akadēmiju, no Osmaņu armijas dezertējis 1916. gadā, lai kļūtu par arābu sacelšanās dalībnieku. Dienējis Sīrijas Arābu Karalistes armijā. No 1920. gada dienējis Franču Sīrijas un Libānas mandātteritorijas armijā. Pēc Sīrijas Republikas neatkarības iegūšanas turpināja dienestu armijā, piedalījās karā pret Izraēlu un kļuva par Sīrijas armijas ģenerālštāba priekšnieka Husni ez Zaīma līdzgaitnieku.

Viens no galvenajiem 1949. gada 29. marta apvērsuma īstenotājiem, politisko nesaskaņu dēļ jau tā paša gada 14. augustā veica apvērsumu, lai gāztu Husni ez Zaīmu. Tajā pašā dienā Hināvi pavēlēja nošaut Zaimu un premjerministru Barazi.

Pēc apvērsuma al-Hinavi, kam nebija diktatora ambīciju, pasludināja, ka armijas iejaukšanās politikā ir beigusies un sasauca vadošo virsnieku un politiķu sanāksmi, lai izlemtu, kam uzticēt valsts pārvaldi. Valdībā vadošo vietu ieņēma Tautas partija, politikas veterāns Hāšims el Atāsi ieņēma premjera un Prezidenta amatus. Viens no partijas Baas dibinātājiem Mišels Aflaks ieņēma Izglītības ministra amatu bet Akrams Haurāni kļuva par Zemkopības ministru. Prezidents Atāsi iecēla Hinavi par jauno ģenerālštāba priekšnieku.
 
1949. gada 15. novembrī notika jaunas Sīrijas parlamenta vēlēšanas, kurās Tautas partija ieguva 51 no 114 deputātu vietām. Hāšims el Atāsi 4. decembrī tika ievēlēts par Prezidentu. 

Laikā, kad politikā dominēja al-Hinavi līdzgaitnieki, aizvien aktīvāk noritēja sarunas starp Irākas Karalisti un Sīriju par abu valstu apvienošanos federācijā.
Redzot, ka apvienošanās aizstāvji pēc parlamenta vēlēšanām ir ieguvuši vadošos amatus valstī Adībs Šišakli, kurš vēlējās saglabāt Sīrijas republikānisko iekārtu un neatkarību, sāka organizēt jaunu militāro apvērsumu. 

1949. gada 19. decembrī Šišakli arestēja Hinavi un 1950. gada septembrī izraidīja viņu trimdā uz Beirūtu Libānā. Atāsi tika atstāts Prezidenta amatā ar noteikumu, ka netiek turpinātas sarunas par apvienošanos ar Irāku. 

Drīz pēc došanās trimdā Hināvi 1950. gada 31. oktobrī Beirutā nošāva 1949. gada augustā nogalinātā premjerministra Barazi radinieks. 

## Atsauces
Ruslans Nakoņečnijs

**Ruslans Nakoņečnijs** (vai **Ruslans Nakonečnijs**, ; dzimis  Mariupolē) ir ukraiņu modernās pieccīņas sportists, kas kopš 2015. gada pārstāv Latviju.

Pārstāvējis Doneckas apgabalu, Ukrainā bija izlases otrais numurs. Kopš 2014. gada vidus trenējas un strādā Latvijā, savukārt kopš 2015. gada 1. janvāra sacensībās pārstāv Latviju.

Pirmajā starptautiskajā startā, pārstāvot Latviju, izcīnīja uzvaru Pasaules kausa otrajā posmā Ēģiptē. 2015. gada oktobrī Saeima piešķīra Nakoņečnijam Latvijas pilsonību par īpašiem nopelniem valsts labā. Kvalificējies startam .

Augstāko izglītību Nakonečnijs ieguvis Doneckas Nacionālajā Medicīnas Universitātē.

## Atsauces

## Ārējās saites
Deivids Hills

**Deivids Hills ** (, dzimis ) ir amerikāņu izpildproducents, kas vadīja kanālu *[[Fox Sports]]* laika posmā no 1993. līdz 1994. gadam un divdesmit četrus gadus strādāja par *[[21st Century Fox]]* vecāko viceprezidentu. Viņš atstāja amatu *Fox* grupā 2015. gada jūnijā un izveidoja savu producentu kompāniju, kas koncentrējas uz televīzijas tiešraidēm. Deivids ir *[[National Geographic Channel]]s* priekšsēdētājs. Deivids Hills bija izpildproducents 2015.—2016. gada "X Faktors" sezonai, kā arī producēja 2014.—2015. gada "Amerikāņu elks" sezonu.

## Kinoakadēmijas balvas producēšana
Deivids Hills kopā ar Redžinaldu Hadlinu ir izvēlēti par 88. Kinoakadēmijas balvas pasniegšanas ceremonijas producentiem, kad pēc trīs gadu sadarbības ar Kino mākslas un zinātnes akadēmiju, līgumu nepagarināja iepriekšējie producenti Kreigs Zeidans un Nīls Merons.

## Filmogrāfija
* *[[Fox NFL Sunday]]*
* *[[NHL on FOX]]*
* *[[2003 Daytona 500|Daytona 500: The Great American Race Pre-Race Show]]*
* *[[2008 Samsung 500|2008 NASCAR Samsung 500]]*
* *[[2008 Crown Royal Presents the Dan Lowry 400]]*
* *[[2011 World Series]]*
* "Amerikāņu elks" (2014—2015)
* "X Faktors"
* 88. Kinoakadēmijas balvas pasniegšanas ceremonija (kopā ar Redžinaldu Hadlinu)

## Apbalvojumi
Deivids Hills par 2011. gada Pasaules sērijas producēšanu ieguva balvu 33. Sporta ''Emmy'' balvas ceremonijā nominācijā *[[Outstanding Live Sports Special]]*.

## Atsauces

## Ārējās saites
Andrejs Čmiļs

**Andrejs Čmiļs** (; dzimis  Habarovskā) ir bijušais krievu šosejas riteņbraucējs, kurš starptautiskajās sacensībās pārstāvēja PSRS, Ukrainu, Moldovu un Beļģiju.

## Riteņbraukšanas karjera
Čmiļs dzimis Habarovskā, Krievijas PFSR. Viņa ģimene pārcēlās uz Ukrainas PSR. Viņš sāka nodarboties ar riteņbraukšanu un uzrādīja labus panākumus, tiekot uzņemts riteņbraukšanas skolā Moldāvijā. PSRS sabrukums 1989. gadā ļāva viņam uzsākt profesionāļa karjeru Itālijas komandā *[[Alfa Lum]]*.

Pēc PSRS sabrukuma Čmiļs kļuva par Ukrainas pilsoni, lai arī jau profesionāļa karjeras sākumā viņš pārcēlās uz dzīvi Beļģijā. Intervijā *Cycle Sport* Čmiļs izteicās: *"Cilvēki ri ciniski, kad es runāju par Beļģiju. Viņi domā, ka esmu beļģis tikai uz papīra. Tas nav tiesa. Jā, es esmu krievs un ar to lepojos... Tagad es esmu lepns būt beļģis. Pirmā lieta, ko es izdarīju, bija franču valodas iemācīšanās. Šobrīd manā čemodānā ir pāris grāmatas, lai mācītos flāmu valodu. Tas nav viegli".*

Čmiļs piecas reizes piedalījās *[[Tour de France]]*, taču tikai divas reizes sasniedza finišu, karjeras laikā neuzvarot nevienā posmā.

Čmiļs bija pazīstams kā klasisko bruģēto klasiku speciālists, uzrādot labus panākumus Flandrijas tūrē, Gente–Vevelgema, Omloop "Het Volk" un Parīze–Rubē. Pirmā viņa UCI Pasaules kausa uzvara bija 1994. gadā Parīze–Rubē. 1997. gadā viņš uzvarēja Parīze–Tūra un 1999. gadā Milāna–Sanremo. Pēdējā viņa lielā uzvara bija 2000. gada Flandrijas tūrē, kad viņš finišā pārspēja Johanu Musēvu. Sacensībās viņš bija viegli atpazīstams pēc īpašas sejas grimases, vecā stila ķiveres un spēcīgā braukšanas stila. 1999. gadā viņš uzvarēja arī UCI Pasaules kausa kopvērtējumā.

Čmiļs karjeru beidza 2002. gadā, kad bija spiests izstāties no *[[Driedaagse van De Panne]]* sacensībām pēc kritiena, kurā viņš savainoja augšstilbu.

## Pēc sportista karjeras beigām
Pēc profesionāla riteņbraucēja karjeras noslēgšanas Čmiļs pievienojās *[[Chocolade Jacques]]* komandai kā konsultants, bet šo amatu pameta, jo uzskatīja, ka braucēji neņem vērā viņa padomus. 2004. gadā UCI viņam piedāvāja vadīt riteņbraukšanas centra izveidi un viņš šos pienākumus uzņēmās.

2006. gada augustā Čmiļs kļuva par Moldovas sporta ministru. 2009. gadā viņš kļuva par jaunizveidotās *[[Team Katusha|Katusha]]* komandas vadītāju. Šo amatu viņš pameta 2011. gada beigās.

## Atsauces

## Ārējās saites
Slovākijas administratīvais iedalījums

[250px|thumbnail|[Slovākijas novietojums]]
**[[Slovākija]]s administratīvo iedalījumu** veido **8 apgabali** (), kuri sīkāk iedalās **79 apriņķos** (). Pašreizējais administratīvais iedalījums pastāv kopš 1996. gada.

## Administratīvo līmeņu shēma

## Pirmā līmeņa administratīvais iedalījums

### Apgabali

## Otrā līmeņa administratīvais iedalījums
### Apriņķi

## Atsauces
Utrehtas universitāšu tīkls

**Utrehtas universitāšu tīkls** () ir Eiropas universitāšu sadarbības tīkls, kas izveidots 1987. gadā. Šī organizācija veicina augstākās izglītības internacionalizāciju, rīkojot vasaras skolas,  darbinieku un studentu apmaiņas programmas un kopīgu akadēmisku grādu iegūšanu.

## Utrehtas universitāšu tīkla dalībnieki
Baltezers (Variešu pagasts)

**Baltezers** (arī **Baltais ezers**, **Timsmales ezers**) ir beznoteces dzidrūdens ezers Jēkabpils novada Variešu pagastā. Izvietojies pagasta ziemeļaustrumos mežainā apvidū Madonas—Trepes vaļņa malā. Ezers izstiepts, ar sašaurinājumu vidū, krasti slīpi, dienvidaustrumos stāvi, dibens dūņains, vietām smilšains, akmeņains, siekstains. Mīt līdaka, asaris, ķīsis, karūsa, rudulis. Krastā divas atpūtas vietas, vairākas peldvietas. Ziemeļrietumu krastā Timsmales ciems. Ezers kopā ar apkārtējo teritoriju iekļauts 2004. gadā dibinātajā Timsmales ezera dabas liegumā.

## Atsauces
Timsmales ezers

**Timsmales ezers** ir dabas liegums Jēkabpils novadā. Izvietojies Variešu pagasta ziemeļaustrumos austrumos uz ziemeļiem no autoceļa V794, aizņem Baltezeru (45 ha) un apkārtējos mežu masīvus. Izveidots 2004. gadā, lai aizsargātu vienu no izcilākajiem Latvijas dzidrūdens ezeriem — ar mazmineralizētu ūdeni, mezotrofajiem hidroķīmiskajiem rādītājiem, izcilu īpaši aizsargājamās sugas — šaurlapu ežgalvītes atradni. Liegums ir iekļauts *[[Natura 2000]]* — Eiropas nozīmes aizsargājamo dabas teritoriju tīklā.

## Atsauces
Figūru modelēšana

**Figūru modelēšana** ir tehnika 3D modelēšanā, kur primitīva figūra (četrstūris, cilindrs, lode, u.c.) tiek izmantota, lai izveidotu pamata formu gala modelim. Pamata forma tiek izgrebta, lai veidotu gala modeli. Šis process izmanto vairākus atkārtojošus soļus, lai sasniegtu gala produktu, kas var novest pie efektīvākas un vairāk kontrolējama modelēšanas procesa.

## Apakšgrupa
Apakšgrupas modelēšana ir atvasināta no idejas, ka darbs ir progresējis, ja mākslinieks vēlas, lai viņa darbs tiktu attēlots mazāk ass vai kantains. Katra skaldne tiktu sadalīta mazākās, vairāk detalizētākās skaldnēs (parasti kopā pa 4). Tomēr vairāk pieredzējušiem figūru modelētājiem izdodas izveidot viņu skaldnes modeli bez tā sadalīšanas apakšgrupās. Būtībā figūru modelēšana tiek sadalīta ļoti vienkāršā poligona vadības konceptā.

## Četrstūris
Kvadrātveida virsmas, kuras parasti sauc par četrstūriem, ir būtiska vienība figūru modelēšanā. Ja mākslinieks sāk modelēšanu ar kubu, tad māksliniekam būs 6 četrstūrveida skaldnes pirms presēšanas. Kamēr lielākā daļa 3D modelēšanas lietotņu nodrošina neierobežota izmēra skaldnes iespējas, to rezultāti bieži vien ir vairāk paredzami un patstāvīgi strādājot ar četrstūriem. Tas ir tāpēc, ka uzzīmējot X un savienojot to ar četrstūra virsotnēm, tā pamatne gandrīz vienmēr paliks tāda pati. Gandrīz vienmēr, jo, kad četrstūris ir kas cits bez perfekta paralelograma (piemēram, rombs vai trapece), tad pamatne parasti būs atšķirīga. Arī sadalot četrstūri divos vai četros trijstūros, tas padara vieglāku modeļa sagatavi priekš programmatūras, kas var apstrādāt tikai trijstūrus

## Priekšrocības un trūkumi
Figūru modelēšana ir modelēšanas metode, kas ir ātra un viegli apgūstama. Tā ir arī ievērojami ātrāka nekā ievietojot katru punktu atsevišķi. Tomēr ir sarežģīti pievienot lielu daudzumu detaļu modelim, izmantojot šo veidošanas tehniku bez pieredzes.
Grafikas programmatūra

**Grafiskās programmas** ir programmatūra, kas ļauj veidot, rediģēt vai pārlūkot grafiskos failus.

Datorgrafiku var sadalīt trijās kategorijās — rastra grafika, vektorgrafika un trīsdimensiju grafika. Daudzas grafiskās programmas paredzētas tikai vektora attēlu vai tikai rastra attēlu apstrādei, bet pastāv arī programmas, kas ietver sevī abus tipus. Ir pietiekami viegli pārvērst vektora attēlu rastrā, pretējais uzdevums ir pietiekami sarežģīts, bet pastāv programmas arī priekš tā (t. s. vektorizatori). Programmas darbam ar trīsdimensiju grafiku var izmantot kā vektora (piemēram, sarežģītu objektu būvei), tā arī rastra (piemēram kā tekstūras) attēlus.

Daudzas grafiskās programmas ļauj importēt un eksportēt dažādos grafiskos formātos.

## Iebūvēta programmatūra
Microsoft Windows operētājsistēmā
* Microsoft Paint;

## [[Brīvā programmatūra]]
* Blender
* GIMP
* Inkscape

## Komerciāla un īpašnieciskā programmatūra
* CorelDRAW
* ACDSee
* Maya

## Skatīt arī
* Datorizētā projektēšana
Froma gambīts

**Froma gambīts** ir šaha atklātne, kas sākas ar gājieniem: **1. f2-f4 e7-e5**.

Tas pieder pie Bērda atklātnes un to klasificē pie flanga atklātnēm ar Šaha atklātņu enciklopēdijas kodu A02.

## Vēsture
Atklātnes nosaukums veltīts dāņu šahistam M. Fromam, kas pirmais to ieviesis turnīru praksē, 1862. gadā Kopenhāgenas turnīrā to spēlējot pret M. Mollenstromu. 1874. gadā atklātnes analīzes publicējuši dāņu šahisti G. Nilsens un S. Sērensens. Mūsdienu vadošo šahistu praksē Froma gambīts reti sastopams. 
 
## Stratēģiskā ideja
Ar savu pirmo gājienu baltie cenšas iegūt kontroli par lauciņu e5. Upurējot bandinieku melnie cenšas apsteigt baltos attīstībā un izmantot novājināto balto karaļa pozīciju.

## Galvenie varianti
Pēc gājieniem:
: **1. f2-f4 e7-e5 2. f4xe5 d7-d6 3. e5xd6 Lf8xd6 4. Zg1-f3** izveidojas varianta pamatpozīcija.
* **4. ... g7-g5!** (Laskera 1892. gadā ieteiktais gājiens)
** **5. d2-d4**
** **5. Zf3-g5!?** (Tartakovera ieteikums)

## Literatūra
*  

## Atsauces

## Ārējās saites
*
Statiskais tīklojums

**Statiskais tīklojums** (angļu: s*tatic mesh*) ir daudzpunktu režģis, kam ir galvenā loma daudzu spēļu dziņu arhitektūrā, ieskaitot Unreal Engine, Source un Unity. Vārds "statisks” atsaucas uz faktu, ka statisko tīklojumu objektu izskats nevar tikt mainīts, mainot daudzpunktu režģa punktu novietojumu, bet tie reāllaikā var tikt pārvietoti, mainīts to izmērs un virsmas izskats. Ar statiskajiem tīklojumiem var izveidot sarežģītākus objektus, nekā ar konstruktīvo cieto ģeometriju (*Constructive solid geometry*), un tie nodrošina ātrāku renderēšanu.

## Īpašības

Statiskais tīklojums satur informāciju par tā formu (virsotnes, robežas un malas), norādījumus par struktūrām, kas jāizmanto, un, ja nepieciešams, sadursmes modeli (skat. vienkāršas sadursmes sadaļu zemāk)

### Sadursme
Iedala 3 veidus, kā statiskais tīklojums var sadurties:

* Sadursmes nav: Statiskais tīklojums uzstādīts tā, lai neko citu nebloķētu. To bieži izmanto mazām dekorācijām, piemēram, mauriņam.

* Sadursme pa daudzstūri (noklusējums): atsevišķi daudzstūri saduras ar spēles objektiem. Katrs materiāls (citiem vārdiem, katra daļa no statiskā tīklojuma, izmantojot atsevišķas struktūras) var tikt iestatīts, lai sadurtos vai nesadurtos neatkarīgi no pārējā. Priekšrocība šai metodei ir tā, ka daļa no statiskā tīklojuma var sadurties, taču otra ne. (pazīstams piemērs: koka stumbrs saduras, bet tā lapas nesaduras). Šīs metodes trūkums ir, ka pie sarežģītiem statiskajiem tīklojumiem apstrādes jauda var krietni samazināties.

* Vienkārša sadursme: Pats statiskais tīklojums nesaduras, bet tam ir iebūvēti bloķēšanas apjomi, kas saduras. Parasti bloķēšanas apjomiem ir vienkāršāka forma kā statiskajiem tīklojumiem, tāpēc tiem ir ātrāks sadursmes aprēķins.

### Strukturēšana

Lai gan statiskajiem tīklojumiem ir iebūvēta informācija par izmantojamajām struktūrām, tā var tikt manipulēta, pievienojot jaunu izskatu statiskā tīklojuma iestatījumos. Kā alternatīva var būt statiskā tīklojuma pārveidošana, lai tas izmantotu dažādas struktūras kā noklusējumu.

## Pielietojums

Statiskais tīklojums bieži tiek izmantots, lai veidotu kartes, kuras satur sarežģītākus elementus par parastu arhitektūru un vienkāršu reljefu. Papildus tam, statiskais tīklojums var tikt izmantots, lai atveidotu citus objektus, ieskaitot ieroču šāviņus un iznīcinātus transportlīdzekļus. Bieži pēc renderētām spēļu īsfilmām, kurās, piemēram, ir iznīcināts tanks, tā korpuss tiks pievienots kā statiskais tīklojums pašā spēlē.
Tilpuma renderēšana

thumb|Balstoties uz tilpumu renderēta skeletgalva, izmantojot tiešskata tekstūru kartografēšanu un atspulga izpludināšanu
Zinātniskajās vizualizācijās un datorgrafikā **tilpuma renderēšana** () ir tehnika, ko izmanto, lai izveidotu 2D projekciju no 3D diskrēta datu piemēra. Tipisks 3D datu piemērs ir 2D kārtas bilžu grupa no CT vai MRI skenera.

Parasti šīs 2D bildes tiek iegūtas sistemātiski — piemēram, viena bildes kārta ikkatram milimetram — un parasti šīm bildēm ir noteikts pikseļu daudzums noteiktā atainojumā. Šis piemērs ir sistemātiskai tilpuma skalai, kur katrs tilpuma elements vai vokselis tiek atainots izmantojot vienu vērtību, kas ir iegūta, izmantojot elementam apkārtesošo lauku vērtības.

Lai renderētu 2D projekcijas no 3D datu kopuma, vispirms ir jādefinē kamera telpā attiecībā uz tilpumu. Tāpat ir nepieciešams noteikt necaurredzamību un krāsu katram vokselim. Tas parasti ir definēts, lietojot RGBA (sarkanajam, zaļajam, zilajam, alfai) nodošanas funkciju katrai iespējamajai vokseļa vērtībai.

Piemēram, tilpumu var apskatīt, izdalot vienādu vērtību virsmas no tilpuma un renderējot to kā daudzstūru režģi (kolekcija no virsotnēm, malām, šķautnēm, kas nosaka formu daudzskaldņu objekta 3D datorgrafikā) vai renderējot tilpumu tieši kā datu bloku. Soļošanas kuba (Marching cubes) algoritms ir kopīga metode vienādu vērtību virsmu ekstrakcijai no tilpuma datiem. Tiešā tilpuma renderēšana ir skaitļošanas intensīvs uzdevums, kas var būt veikts vairākos veidos.

## Maksimālā projekcijas intensitāte
Tiešā tilpuma renderēšana prasa, lai katra parauga vērtība būtu kartēta ar necaurredzamību un krāsu.
Pretēji tai, projekcijas maksimālā intensitāte izvēlas un projektē tikai vokseļus ar maksimālo intensitāti, kuri aizsedzas ar paralēlajiem gaismas stariem, kuri tēmēti uz projekcijas plakni.

Šis paņēmiens ir ātrs, bet 2D rezultāti nesniedz labu sākotnējo datu dziļuma sajūtu. Lai uzlabotu 3D sajūtu, animācijas parasti tiek renderētas no vairākiem MIP kadriem, kuros viedoklis ir nedaudz mainīts no viena uz otru, tādējādi radot ilūziju par rotāciju.

MIP attēlveidošana tika izgudrota kodolmedicīnas izmantošanai (Jerold Wallis, MD, 1988. gads), un pēc tam publicēta IEEE Transactions in Medical Imaging.

## Optimizācijas metodes
Optimizācijas galvenais mērķis ir izlaist tik daudz apjoma, cik iespējams. Tipisks medicīnisko datu kopums var būt 1 GB liels. Izlaist vokseļus nozīmē, ka būs nepieciešams apstrādāt mazāk informācijas.

## Atsauces
Fonga ēnojums

**Fonga ēnojums** attiecas uz interpolācijas paņēmienu, kuru izmanto virsmas ēnošanai 3D datorgrafikā. To arī sauc par Fonga interpolāciju vai normālvektora interpolācijas ēnojumu. Tas plaknē interpolē normālu, pāri taisnstūra režģa(ar pikseļiem) poligoniem un datorpikseļu krāsām, balstoties uz interpolētā normālu un atspulga modeli. Fonga ēnojums arī var attiekties uz specifisku kombināciju no Fonga interpolācijas un Fonga atspulga modeļiem.

## Vēsture
Fonga ēnojumu un Fonga atstarošanas modeli izstrādāja Bujs Tongs Fongs Jūtas universitātē. Fonga metodes tika uzskatītas par radikālām, kad viņš ar tām nāca klajā, taču kopš tā laika tās ir kļuvušas par *de facto* pamata ēnošanas metodēm daudzām renderēšanas lietotnēm. Fonga metodes ir kļuvušas populāras, pateicoties iedarbīgam skaitļošanas laikam, renderējot katru pikseli.

## Fonga interpolācija
thumb|500x500px|Fonga ēnojuma interpolācijas piemērs

Fonga ēnojums pilnveido Guro ēnojumu un nodrošina labāku gludas virsmas pietuvināšanas ēnojumu. Fonga ēnojums pieņem vienmērīgāk, mainot virsmas normālvektoru. Fonga interpolācijas metode strādā labāk nekā Guro ēnojums, kad tiek lietots atstarošanas modelis, kam ir mazs atspīduma gaišums, piemēram Fonga atstarošanas modelim.

Visnopietnākā problēma ar Guro ēnojumu notiek, kad atspīduma gaišums atrodas liela poligona vidū. Kad atspīduma gaismas ir izklīdušas no poligona virsotnēm un Guro ēnojuma interpolācijas, balstoties uz virsotņu krāsām, atspīduma gaismas būs neredzemas no poligona iekšienes. Šo problēma atrisina Fonga ēnojums.

Atšķirībā no Guro ēnojuma, kurš interpolē krāsas visā poligonam, Fonga ēnojumā, normālvektors ir lineāri interpolētē pāri visam virsmas poligonam no poligona virsotņu normāla. Virsmas normāls interpolē un normalizē katru pikseli, kuru pēc tam izmanto atstarošanas modelī, piemēram, Fonga atstarošanas modelī, lai iegūtu galējo pikseļa krāsu. Datorsistēmā Fonga ēnojums ir daudz dārgāks nekā Guro ēnojums, jo atstarošanas modelī ir jāskaitļo katrs pikselis, nevis virsotne.

## Fonga atstarošanas modelis
Fonga ēnojums var attiekties arī uz kombināciju — Fonga interpolāciju un Fonga atstarošanas modeli, kas ir empīrisks modelis lokālai izgaismošanai. Tas apraksta veidu, kā virsma atstaro gaismu kā rupju virsmu izkliedētu atstarojumu kombinācijā ar spīdīgu virsmu spoguļatstarojumu. Modelī ir arī *ambientas* gaismas termins, kas raksturo gaismu, kura ir izkliedēta pa visu ainu.

centre|thumb|655x655px|Fonga vienādojuma vizuālā ilustrācija: gaisma ir balta, ambientā un izkliedētā krāsa ir zila, un spoguļatstarojuma krāsa ir balta, kas ļoti šauros spīdumos atstaro mazu daļu no gaismas, kas krīt pret virsmu. Izkliedētās komponentes intensitāte ir atkarīga no tās virsmas virziena attiecībā pret gaismu, bet ambientā komponente ir vienveidīga (nav atkarīga no virziena).

## Atsauces
Google 3D Warehouse

***3D Warehouse*** vai **3DWH** ir tīmekļa vietne, kas darbojas kopā ar *SketchUp*, lai nodrošinātu vietu, kur modelētāji var augšupielādēt savus modeļus ar interneta palīdzību. Tā tika izveidota 24. aprīlī 2006.gadā, pēc tam, kad Google iegādājās SketchUp no Last Software.

, *3D Warehouse* tika pārcelts no Google servera, uz *Trimble Navigation* vadīto serveri. Tomēr, tā kā *Trimble* neaugšupielādēja oriģinālos failus no *[[Google]]* serveriem, programētājiem nācās pārveidot *3D Warehouse*. Tādējādi nozīmīšu, vērtējumu un komentāru sadaļa bija uz laiku bija slēgta. No 2014. gada jūnija, komentāri vēl nav atjaunoti.Šie atjauninājumi radīja ažiotāžu 3D Warehouse lietotāju vidū.

## Iespējas
Ir iespējams modelētājiem izveidot modeļu kolekcijas mājaslapā, kā arī mājaslapā tiek izmantots algoritms, lai noteiktu līdzīgus modeļus. Mājaslapa arī parāda modeļa sarežģītību, sākot no vienkārša, līdz kompleksam. Kad augšupielādē modeli, modelētāji var pievienot noderīgu aprakstu, kā arī pievienot atzīmes informācijas lapai, lai to var viegli atrast. Atsevišķos modeļus var apskatīt 3D skatā izmantojot pārlūkprogrammu, bet var arī lejupielādēt KML (Google Earth) vai SKP(Google SketchUp) failu. Modeļus var arī apskatīt tieši Google Earth vai Google Maps.

## Google Earth
Lietotāji var izvēlēties opciju, augšupielādējot savus modeļus, lai pārbaudītu, vai modelis ir "Google Earth ready", kas jāpārbauda, ja modelis ir reāls arhitektūras modelis, labi strukturēts, kas atspoguļo esošu ēku. Ja tiek iesniegts "Google Earth ready" modelis, dažu nedēļu laikā, tas iet cauri pārbaudes procesam. Citiem vārdiem sakot, tas tiks pārskatīts ar vairāku Google darbiniekiem palīdzību, kas pārbauda modeļa kvalifikāciju un pieņemšanas kritērijus. Ja modelis atbilst kritērijiem, tas tiek pievienots 3D Warehouse slānī, un drīz būs redzams Google Earth, atzīmējot lodziņu sānjoslā, kas ir marķēts "3D Buildings".

## Augšupielāde
*SketchUp* modelētājam ir jābūt reģistrētam *Google* lietotājam, lai augšupielādēt savus modeļus *3D Warehouse*. Norādāmais teksts augšupielādējot modeli sastāv no sadaļas, apraksts un tagiem.Kad modelētājs atklāj "ekstra iespējas", modelētājs var pievienot arī mājaslapā logotipu, kura saite ved uz citu tīmekļa vietni. Ir arī dalīties iestatījumi ir iespējams atzīmēt, ka vēlaties, lai varētu skatītāji sazināties ar Jums par modeli kā arī ir iespējams sekot līdzi modeļa vēsturei un citi. Modeļa izmēram jābūt zem 10MB, lai to augšupielādētu 3DWH.Piezīme:tikai KMZ faila formāta modeļi var tikti augšupielādēti *3D Warehouse*.
Animāciju datubāze

[thumb|Dejotāja kustības, kuras uztvertas izmantojot optisko [Kustību uztveršana|kustību uztveršanu var tikt saglabātas *animāciju datubāzē*, tad analizētas un atkārtoti izmantotas.]]
**Animāciju datubāze** (angļu: *animation database*) ir datubāze, kurā glabājās cilvēku kustības vai animāciju fragmenti, kuriem var piekļūt, analizēt tos un izveidot vaicājumus, lai izstrādātu un apkopotu jaunas animācijas. Zinot, ka lielu apmēru animāciju izveide ir gan laikietilpīga, gan dārga, animāciju datubāze atļauj lietotājiem, kuri veido animācijas, izmantot jau gatavas un iepriekš izveidotas komponentes, kā arī animāciju fragmentus.

Sākotnējie animāciju datubāzu piemēri sevī ietvēra MOVE sistēmu, kas izmantoja objektorientētu datubāzi. Modernās animāciju datubāzes var papildināt izmantojot skeleta animācijas kustību uztveres datus.

Citi piemēri sevī ietver pūļa simulāciju, kurā vairāku cilvēki tiek simulēti kā pūlis. Zinot, ka dažās programmās nepieciešams, lai cilvēki staigātu atšķirīgos ātrumos, pieņemsim, uz trotuāra, animāciju datubāze var tikt izmantota, lai iegūtu un savienotu dažādas animētās figūras. Šī metode ir galvenokārt zināma kā "kustību grafiki".

Animāciju datubāze var tikt izmantota arī "interaktīviem stāstiem", kuros animāciju fragmenti tiek iegūti no animāciju datubāzes un tad tiek *pārstrādāti* (angļu: *recycled*), lai vēlāk tos savienotu jaunos stāstos. Piemēram, animācijas datubāze ar nosaukumu *Animebase* tiek izmantota iekš *Words Anime* sistēmas, lai palīdzētu animāciju ģenerēšanu izmantojot pārstrādātās komponentes. Šādā pieejā lietotājs var ievadīt vārdus, kuri veido stāsta daļas un vaicājumus, lai ignorētu datubāzes mēģinājumu palīdzēt izvēlēties atbilstošus animāciju fragmentus. Šāda tipa sistēmai patiešām var būt nepieciešams izmantot divas datubāzes: animāciju datubāzi, kā arī stāstu pārziņas datubāzi. Stāstu pārziņas datubāze var izmantot tematus, predikātus un objektus, kas atsaucas uz stāsta fragmentiem. Pēc tam sistēma palīdz lietotāju savienot starp stāstu un animācijas fragmentiem.

Animāciju datubāzes var arī tikt izmantotas humanoīdu modeļu vizuālo scēnu izveidē. Kā par piemēru kalpo animēto humanoīdu-bāzēto žestu valodas sistēmas izstrādātā programma, kas palīdzētu invalīdiem.

Vēl tiek veidota programma, kurā animāciju datubāze sastāvētu no brīvo kustību (angļu: *idle motion*) sintēzes cilvēku tēliem. Cilvēki kustās visu laiku un ļoti unikālos veidos, tamdēļ pastāvīgu un reālistisku brīvo kustību imitēšana katrai personai starp dažādiem animāciju segmentiem vienmēr ir bijis izaicinājums, piemēram, katrai personai ir unikāls veids, kā tas stāv un šo stāvēšanu ir nepieciešams atainot ar animāciju pēc iespējas reālistiskāk. Viena no problēmām ir tā, ka brīvās kustības ietekmē visas locītavas un vienkārši veicot statiskas kustības katrā locītavā gala rezultāts neatgādina reālistiskas kustības. Viens no variantiem kā atrisināt šo problēmu ir animāciju datubāzes, kurai būtu piesaistīti liela daudzuma iepriekš ierakstītu cilvēku kustību dati, izmantošana un iegūstot piemērotus kustību šablonus no datubāzes ar statiskās analīzes palīdzību.

## Atsauces
Luitpolds

**Luitpolds Kārlis Jozefs Vilhelms** (; dzimis , miris ) bija Bavārijas princis-reģents. Faktiski pildīja Bavārijas karaļa funkcijas, kad Luitpolda brāļadēls Ludvigs II, pamatojoties uz Ludviga ekstravaganto dzīvesstilu un finanšu vadību, 1886. gada 10. jūnijā tika atzīts par garīgi slimu un nespējīgu valdīt. Pēc Ludviga II nāves troņī nāca garīgi slimais Oto, un Luitpolds turpināja veikt reģenta pienākumus. Pēc Luitpolda nāves par pēdējo Bavārijas karali kļuva Luitpolda dēls Ludvigs III.

Luitpolds politiski bija mazaktīvs. Saglabāja vēsas attiecības ar Vācijas impērijā dominējošo Prūsiju. Luipolda laikā Minhenes pilsēta izvirzījās kā ievērojams kultūras centrs.

## Ārējās saites
Mazlauki

**Mazlauki**, agrāk arī **Liepāre**, **Mazā Lauku muiža**, **Rosme**, ir ciems Latvijā, Jelgavas novada Vircavas pagastā pie Sesavas upes. Apdzīvotā vieta veidojusies ap vēsturisko Mazo Lauku muižu (*Klein-Feldhof*).

2019. gadā ciemā tika uzbūvēts sporta laukums.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Rosme

**Rosme** var būt:

* Rosme — vidējciems Iecavas pagastā;
* Rosme — ciems Aronas pagastā;
* Rosme — Latvijas Neredzīgo biedrības žurnāls;
* Mazlauku agrākais nosaukums.
Teodors Debners (gleznotājs)

**Teodors Debners** (, dzimis , miris ) bija Veckalsnavā dzimis vācbaltiešu izcelsmes gleznotājs un grafiķis, kurš lielāko daļu no mūža pavadījis Osnabrikā.

Dzimis mācītāja Teodora Debnera ģimenē. Mācījās Bērzaines ģimnāzijā. Studēja arhitektūru Vācijā. 1900. gada studēja glezniecību Minhenes Mākslas akadēmijā. 1920. gadā devās uz Vāciju, kur apmetās Osnabrikā, kur nodzīvoja līdz mūža galam.
Teodors Debners

**Teodors Debners** var būt:

* Teodors Debners (*Theodor Doebner*, 1835-1903) - vācbaltiešu mācītājs
* Teodors Debners (*Theodor Doebner*, 1875-1942) - vācbaltiešu-vācu gleznotājs, iepriekšējā dēls
Oglaine

**Oglaine**, agrāk **Oglaines muiža**, ir ciems Jelgavas novada Vircavas pagastā pie Oglaines upes un autoceļa V1086 (Lielvircava-Oglaine-Zāģeri). 19. gadsimta Oglaines (*Oglai*) muižas apbūve, labības šķūnis un labības noliktava ir vietējas nozīmes arhitektūras piemineklis.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Baltie klāni

**Baltie klāni**, ziemeļos no Zvidzes — **Klajotnis**, ir zemā tipa purvs Madonas novada Indrānu pagastā. Izvietojies Lubāna līdzenuma austrumu malā Aiviekstes līkumā starp upi un tās pietekām Zvidzi un Abaini. Veidojies pirms aptuveni 7000 gadiem, pārpurvojoties Lubāna ieplakai, kad pats ezers bija aptuveni 6 reizes lielāks nekā tagad. Kūdras slāņa vidējais dziļums 1,7 m, maksimālais — 4 m, kopējie krājumi ap 67,9 mlj m³. Pēc Lubāna hodrotehniskā kompleksa izbūves purvs tika daļēji nosusināts ar vaļējiem grāvjiem, bet teritorija izmantota siena ieguvei. Mūsdienās aizaug ar krūmiem un kokiem.

1987. gadā daļā purva teritorijas (517 ha) izveidots Balto klānu purva ornitoloģiskais liegums. 1999. gadā tas iekļauts  plašajā Pārabaines dabas liegumā, bet 2009. gadā, apvienojot vairākus ap Lubāna ezeru izveidotos liegumus — Lubāna mitrāju dabas liegumā . Natura 2000 teritorija.

## Atsauces
Nikolajs Radvils Rudais

thumb|180px|Nikolajs Radvils (19. gadsimta glezna).
**Nikolajs Radvils**, saukts **Rudais** (, ), arī **Mikolajs Radzivils** (, , 1512—1584) bija Lietuvas dižkunigaitijas valstsvīrs un karavadonis no Radvilu dzimtas. Traķu vaivads (1550—1566) un Viļņas vaivads un Lietuvas lielkanclers (1566—1579), Lietuvas lielhetmanis (1553—1566, 1577—1584). Reformācijas laikā pārgājis kalvinismā. Vadīja Cēsu pils ieņemšanu 1578. gadā.

## Dzīvesgājums
Dzimis 1512. gadā Ņasvižā Lietuvas lielhetmaņa Jurģa Radvila (Herkula) (1480—1541) un viņa sievas Barbaras ģimenē. Mācījies Rietumeiropā, 1547. gadā Svētās Romas impērijas ķeizars Kārlis V viņam piešķīra Biržu un Dubiņģu firsta () titulu.

1550. gadā viņš kļuva par Traķu vaivadu. 1553. gadā viņu ievēlēja par Lietuvas lielhetmani, no 1561. gada vadīja Lietuvas karaspēku Livonijas karā, kas beidzās ar Cēsu pils ieņemšanu 1578. gadā un Pleskavas aplenkumu 1581. — 1582. gadā.
Pretojās 1569. gada Ļubļinas ūnijas noslēgšanai ar Poliju.
   
Miris 1584. gada 27. aprīlī Viļņā.
Krišs Birznieks

**Krišs Birznieks** ( — ) bija latviešu lauksaimnieks un politiķis. Bijis Latvijas Satversmes sapulces deputāts, Latvijas Sociāldemokrātiskās strādnieku partijas pārstāvis.

## Biogrāfija
Krišs (Krists) Birznieks piedzima  (pēc vecā stila — ) Tāšu Padures pagasta "Ēriņģu" saimnieka Jāņa Birznieka (Birzenieka) un Annas ģimenē. Skolots mājās. Piedalījies 1905. gada revolūcijā, 1906. gadā sodīts ar 8 mēnešiem cietumā.

Nodarbojies ar lauksaimniecību Vaiņodes pagastā. 1920. gadā ievēlēts Latvijas Satversmes sapulcē, pārstāvēja Latvijas Sociāldemokrātisko strādnieku partiju.

Liepājas apriņķa valdes loceklis. Vaiņodes apkārtnes kooperatīva ilggadīgs valdes un padomes loceklis, Bātes - Vaiņodes krāj-aizdevu sabiedribas valdes loceklis un grāmatvedis, Bātes - Vaiņodes lauksaimniecības biedrības un Bātes - Vaiņodes biškopības biedrības „Bite" biedrs.

Miris pēc ilgas slimošanas savās lauku mājās "Pauzeros" Vaiņodes pagastā . Apglabāts Veldas kapos.

## Atsauces
Ķaules Nugara

thumb|right|270px|Skats uz Ķaules Nugaras salu

**Ķaules Nugara** ( — ‘Cūkas Mugura’) ir sala Kuršu jomā pie Klaipēdas starptautiskās jūras ostas. Tā ir viena no lielākajām Lietuvas salām, tās garums ir aptuveni 800 metri, bet platums — apmēram 200—300 metri. Savu nosaukumu sala ieguvusi neparastā izskata dēļ — pēc formas tā atgādina cūkas muguru.

1955. gadā Lietuvas topogrāfiskajās kartēs tagadējā sala tika attēlota kā sēklis ar svārstīgu niedru un meldru audzi, kas virs ūdens parādījās periodiski, kad ūdens līmenis Kuršu jomā pazeminājās. 1961.-1962. gadā, kad Klaipēdas ostā notika bagarēšanas darbi, šajā vietā tika izbērta daļa sanesu. Rezultātā izveidojās sala, kuru no 1980. gada sāka atzīmēt topogrāfiskajās kartēs.

1986. gadā sašaurinājumā starp salu un Smeltes pussalu tika uzcelts prāmju līnijas Klaipēda-Mukrana terminālis. Salā atrodas augstsprieguma elektrolīnija, kas ar elektroenerģiju apgādā Kuršu kāpas. Šajā vietā pie salas ir aizliegta kuģošana, jo vadi sniedzas vien 9 metru augstumā virs ūdens līnijas.
2015. gada sākumā salā oficiāli sāka darboties Klaipēdas sašķidrinātās gāzes terminālis, pie kura ir pietauvots peldošās gāzes glabātavas un regazifikācijas kuģis *Independence*.

## Atsauces
Bērda atklātne

**Bērda atklātne** ir šaha atklātne, kas sākas ar gājienu: **1. f2-f4**.

To klasificē pie flanga atklātnēm ar Šaha atklātņu enciklopēdijas kodiem A02−A03.

## Vēsture
Pirmais gājienu 1. f4 1620. gadā spēlējis Džoakīno Greko. 19. gadsimta pirmajā pusē to lietojuši vairāki citi pazīstami tā laika meistari: Laburdonē, Hauards Stauntons un citi. Tomēr atklātne tika nosaukta britu šahista Henrija Bērda vārdā, kas to pirmoreiz spēlējis 1856. gadā pret Falkbēru. Bērds nopietni pievērsies šīs atklātnes pētniecībai un to savā mūžā pielietojis vairāk nekā deviņdesmit reizes.

## Stratēģiskā ideja
Šīs atklātnes pamatideja ir centra lauciņa e5 kontrole, to atbalstot gājienu Zg1-f3 un laidņa fianketto, spēlējot g2-g3 un Lf1-g2.

## Galvenie varianti
Biežākie melno atbildes gājieni uz Bērda atklātni ir:
* **1. ... e7-e5** − Froma gambīts
Baltie šo bandinieka upuri parasti pieņem (2. f4xe5), bet iespējams ir arī pāriet uz karaļa gambītu, spēlējot 2. e2-e4.

* **1. ... d7-d5**
Šis gājiens parasti noved pie holandiešu aizsardzībai raksturīgām pozīcijām, tikai ar apgrieztām krāsām.

Citi turpinājumi:
* **1. ... Zg8-f6**
* **1. ... g7-g6**
* **1. ... f7-f5**

## Literatūra
*  

## Atsauces

## Ārējās saites
*
Černovice

**Černovice** () ir pilsēta Čehijā, Visočinas apgabala Pelhržimovas apriņķī.

## Vēsture
Rakstos pirmoreiz 1322. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Ezītis

**Ezītis** ir ciems Olaines novada Olaines pagastā pie Misas upes.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Artūrs Žers

**Artūrs Vilhelms Žers** (arī **Šers**;  — ) bija latviešu politiķis. Bijis Tautas padomes loceklis, Latvijas Satversmes sapulces deputāts un Rāmuļu pagasta vecākais, Latviešu zemnieku savienības pārstāvis.

## Dzīvesgājums
Dzimis  Cēsu apriņķa Rāmuļu pagasta "Veitos" (tagad Vaives pagasts) zemnieku Pētera un Annas Žeru ģimenē.  Mācījās Millera reālskolā Cēsīs. Ieguvis augstāko izglītību Rīgas Politehniskajā institūtā (pēc citiem datiem — Leipcigas Lauksaimniecības institūtā), nodarbojies ar lauksaimniecību.

1918. gada novembrī Artūrs Žers bija viens no Tautas padomes dibinātājiem, piedalījās Latvijas Republikas proklamēšanā . 1920. gadā ievēlēts Latvijas Satversmes sapulcē, pārstāvēja Latviešu zemnieku savienību. Artūrs Žers ir bijis Rāmuļu pagasta vecākais. 1939. gadā kļuva par Iļģuciema stikla fabrikas valdes priekšsēdētāju.

1941. gada 14. jūnija deportācijas laikā Rīgā apcietināts un deportēts uz Vjatlagu, kur 1941. gada 21. oktobrī viņam piesprieda nāvessodu nošaujot, kas izpildīts  Kirovas pilsētas cietumā.

## Atsauces
Evija Krūze

**Evija Krūze** (dzimusi **Kromule** 1974. gada 20. novembrī, iepriekš **Evija Skulte**) ir latviešu aktrise. Strādā Latvijas Nacionālajā teātrī. Spēlmaņu nakts balvas kā gada aktrise otrā plāna lomā ieguvēja (2023/2024).

## Dzīvesgājums
Dzimusi kā Evija Kromule 1974. gada 20. novembrī Karaļaučos, kur tobrīd dienēja viņas tēvs (vēlāk Latvijas Televīzijas darbinieks), bet drīz pēc piedzimšanas kopā ar māti atgriezās Rīgā. Mācību laikā darbojās Rīgas Skolēnu pils teātrī "Zīļuks". 1997. gadā studēja Latvijas Kultūras akadēmijas pirmajā apvienotajā aktieru/režisoru kursā, kuru vadīja Pēteris Krilovs. Kopš 1996. gada ir Nacionālā teātra aktrise, taču spēlējusi arī Jaunajā Rīgas teātrī. Par 1999. gada LNT izrādes "Māja Prāgā, paredzēta nojaukšanai" Petras lomu saņēma pirmo Spēlmaņu nakts nomināciju (labākā jaunā aktrise, dejotāja, vokāliste).

Atveidoja Sintijas lomu seriālā "UgunsGrēks" un Martas lomu seriālā "Viņas melo labāk". Piedalījās "Dejo ar zvaigzni" 4. sezonā un iekļuva finālā.

2023./2024. gadā saņēma Spēlmaņu nakts balvu kā gada aktrise otrā plāna lomā par mātes lomu Nacionālā teātra izrādē "Ugunsseja".

### Personīgā dzīve
2002. gadā apprecējās ar mākslinieku un scenogrāfu Kristapu Skulti, laulībā dzimuši divi dēli (topošais režisors Bruno un topošais operators Roberts). 2012. gadā šķīrusies no Kristapa Skultes. 2013. gada 31. decembrī Bahamu Salās apprecējās ar finanšu speciālistu Hariju Bormani, taču kopdzīve nebija ilga un pāris laulību Latvijā tā arī nereģistrēja. 2019. gada 31. augustā apprecējusies ar igauņu uzņēmēju Aimuru Krūzi.

## Seriāli
* "Palīgā" (1997—1998) — Ilze
* "Prāts vai Instinkts" (2007) — Zane
* "Tikai nesaki man Bizu" (2011) — Zane Elere
* "UgunsGrēks" (2012) — Sintija Saulīte
* "Viņas melo labāk" (2013—2022) — Marta Kļava
* "Viss Norm" (2022—pašlaik) — Lauras mamma
* "Nemīlētie" (2024—pašlaik) — Raimonda Cīrule

## Atsauces

## Ārējās saites
* Evija Krūze izrades.lv
Kristaps Radvils

thumb|180px|Kristaps Radvils Lietuvas lielhetmaņa tērpā (17. gadsimta glezna).

**Kristaps Radvils**, saukts **Jaunais** (, ), arī **Kristofs Radzivils** (, , 1585—1640) bija Lietuvas dižkunigaitijas valstsvīrs un karavadonis no Radvilu dzimtas. Viļņas vaivads (1633-1640), Lietuvas lielhetmanis (1635-1640). 

## Dzīvesgājums
Dzimis 1585. gada 22. martā Biržos Lietuvas lielhetmaņa Kristapa Nikolaja Radvila (Pērkona) (1547-1603) un viņa sievas Katarīnas ģimenē. Kopā ar tēvu piedalījās Poļu—zviedru karā (1600—1629), 1615. gadā kļuva par Lietuvas pilno hetmani. 1622. gadā viņam izdevās apturēt zviedru karaspēka uzbrukumu Vidzemē un Zemgalē, 1622. gada 10. augustā tika noslēgts Jelgavas pamiers. Sarunu laikā zviedru karalis Gustavs II Ādolfs ierosināja noslēgt Zviedrijas-Lietuvas ūniju. 
1633. gadā Kristaps Radvils kļuva par Viļņas vaivadu, viņam izdevās piespiest Krievijas caristes karaspēku pārtraukt Smoļenskas aplenkumu (1632-1633). 1635. gadā viņu ievēlēja par Lietuvas lielhetmani.
   
Miris 1640. gada 19. septembrī Svēdašu muižā (*Svėdasai*) tagadējā Anīkšču rajonā.

## Ārējās saites
Zemgales iela (Jūrmala)

**Zemgales iela** ir iela Jūrmalā, Vaivaru un Asaru apkaimēs. Zemgales iela sākas krustojumā ar Valtera prospektu un beidzas krustojumā ar Skautu ielu. Kopējais ielas garums ir 1740 metri, tā ir klāta ar asfalta segumu. Zemgales ielā satiksmes kustība norit vienā vai divās joslās (divas joslas ir posmā no Valtera prospekta līdz Mirdzas ielai). Ielā ir savrupmāju un vasarnīcu apbūve.

## Ielu savienojumi
Zemgales iela ir savienota ar šādām ielām:
* Valtera prospekts (T veida krustojums)
* Ernesta iela (T veida krustojums)
* Artūra iela (T veida krustojums)
* Mirdzas iela (T veida krustojums)
* Eiženijas iela (T veida krustojums)
* Olgas iela (T veida krustojums)
* Melitas iela (T veida krustojums)
* Daugavas iela (T veida krustojums)
* Semafora iela (T veida krustojums)
* Matildes iela (T veida krustojums)
* Viņķu iela (T veida krustojums)
* Matīsa iela (T veida krustojums)
* Alfrēda Amtmaņa-Briedīša iela (T veida krustojums)
* Skautu iela (T veida krustojums)

## Objekti
* Zemgales ielā 4 atrodas Jūrmalas bērnu un jauniešu interešu centrs.

## Sabiedriskais transports
Zemgales iela atrodas netālu no Vaivaru un Asaru stacijas. Agrāk pa Zemgales ielu kursēja 5. autobuss.
Johans Štāmics

**Johans Vencels Antons Štāmics** () jeb **Jans Vāclavs Antonīns Stamics** čehu tradīcijā (, dzimis , miris ) bija Čehijā dzimis komponists un vijolnieks, Manheimas muzikālās skolas pamatlicējs. Štāmica mūzika iezīmē pāreju no baroka uz klasicismu.

Darbojās Manheimas galmā no 1741. vai 1742. gada. Štāmica dēli Kārlis un Antons arī kļuva par pazīstamiem komponistiem. 1754. gadā apmeklēja Parīzi. Radījis 58 simfonijas un 10 orķestra trio. Miris 39 gadu vecumā.

## Ārējās saites

*Štāmica notis mslp.org
Grēnes

**Grēnes**, agrāk **Grēnmuiža**, ir ciems Olaines novada Olaines pagastā. Grēnēs ietilpst ciema daļas Jauntīreļi, Vectīreļi un dārzkopības sabiedrība Cīrulīši.
## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Kārlis Johansons

**Kārlis Johansons** (dzimis  Cēsīs, miris  Maskavā) bija latviešu mākslinieks — avangardists.

## Dzīvesgājums
Mācījās Rīgas pilsētas mākslas skolā, kur 1914. gadā iekļāvās mākslinieku — avangardistu apvienībā "Zaļā puķe" (bez Johansona tur bija arī Aleksandrs Drēviņš, Valdemārs Tone un Konrāds Ubāns). Krievijas revolūcijas gados nokļuva Maskavā, piedalījās krievu konstruktīvisma kustībā. 1921. gadā izstādīja "pašspriegojošas konstrukcijas", kuras pasaulē kļuva aktuālas kā "*[[tensegrity]]*" koncepts 1950. gados Ričarda Fulera darbos.
thumbnail|left|200px|Kārlis Johansons, "Pašspriegojošā konstrukcija"

## Ārējās saites
* "Kārlis Johansons. Cēsnieks ar pasaules elpu." la.lv
Medze

**Medze** var būt:
* Medze — bijusī dzelzceļa pietura
* Medze — dabas liegums
* Medzes muižas cits nosaukums
Medze (dabas liegums)

**Medze** ir dabas liegums Dienvidkurzemes novadā. Izvietojies Medzes pagasta vidusdaļā uz austrumiem no autoceļa P111. Izveidots 1962. gadā kā kompleksais dabas liegums, lai aizsargātu unikālu, 6 km garumā labi izteiktu senā Baltijas ledus ezera 15–20 m augstā krasta nogāzi. Tā izveidojusies pirms 10—11 tūkstošiem gadu Rietumkursas augstienei pieguļošā pamatmorēnas līdzenuma rietumu malā. Nogāzes apakšējā daļā iezīmējas divas kāples, kas atbilst Baltijas ledus ezera divu stadiju krasta līnijām. Senkrasts klāts ar sausām un mēreni mitrām pļavām, meža fragmentiem un lauksaimniecības zemēm. Konstatētas daudzas retas un īpaši aizsargājamas augu sugas (Baltijas dzegužpirkstīte, rūgtā drudzene, Lēzeļa vīrcele, parastā purvmirte, linu starenīte, sīpoliņu gundega). Liegums ir iekļauts *[[Natura 2000]]* — Eiropas nozīmes aizsargājamo dabas teritoriju tīklā.

## Atsauces